Source: http://docplayer.hu/12529703-Hirlevel-2009-iii-negyedev.html
Timestamp: 2018-12-18 14:02:07+00:00

Document:
HÍRLEVÉL III. NEGYEDÉV - PDF
HÍRLEVÉL III. NEGYEDÉV
Download "HÍRLEVÉL 2009. III. NEGYEDÉV"
1 S Z E C S K A Y Ü g y v é d i I r o d a - A t t o r n e y s a t L a w H-1055 BUDAPEST, KOSSUTH TÉR (MAIL: H-1245 BUDAPEST PF/POB 1228) HUNGARY Tel: +36 (1) Fax +36 (1) HÍRLEVÉL III. NEGYEDÉV SZEPTEMBER 1-TŐL HATÁLYOS VÁLTOZÁSOK A CSŐD- ÉS FELSZÁMOLÁSI ELJÁRÁSOKBAN Dr. Kerpel Dávid Az Országgyűlés 2009 júniusában elfogadta a évi LI. sz. törvényt, amely jelentős mértékben módosítja a csődeljárásról és a felszámolási eljárásról szóló évi XLIX törvényt (a továbbiakban: "Cstv."), szeptember 1-i hatállyal. Az alábbiakban a Cstv-t érintő fontosabb változtatásokat ismertetjük röviden. (1) A CSŐDELJÁRÁST ÉRINTŐ VÁLTOZÁSOK A módosítás értelmében a hitelező is jogosulttá válik benyújtani a csődeljárás iránti kérelmet, amennyiben az adóssal szemben a Cstv. 27. (2) bekezdése szerinti követeléssel rendelkezik, így tulajdonképpen választhat, hogy csőd- vagy felszámolási eljárásban kívánja az igényét érvényesíteni. Ezt a választási lehetőségét gyöngíti a Cstv. 8. (4) bekezdés d) pontja mely előírja, hogy a hitelezőnek csatolnia kell az adós és annak legfőbb szervének nyilatkozatát arról, hogy a csődeljárás megindítását nem ellenzi, azaz az adós jóváhagyása és aktív közreműködése nélkül a hitelező nem indíthat csődeljárást. a) A csődeljárás megindítása Az adós gazdálkodó szervezet csak akkor nyújthat be csődeljárás iránti kérelmet, ha (i) ellene nincs csődeljárás folyamatban, vagy (ii) ha a felszámolás elrendeléséről (amennyiben felszámolási eljárás indult) még nem hozták meg az elsőfokú végzést, valamint (iii) a korábbi csődeljárás megindításának időpontjában fennállt, illetve annak során keletkezett hitelezői igény még nem került kielégítésre, valamint (iv) ha a korábbi csődeljárás jogerős befejezésének közzétételétől számítva két év már eltelt, vagy (v) a korábbi csődeljárás iránti kérelmét a bíróság hivatalból elutasította, és az erről szóló jogerős végzés közzétételétől számítva egy év még nem telt el. A csődeljárás iránti kérelmet csak a külön jogszabályban meghatározott formanyomtatványon lehet benyújtani (2010. július 1-től csak elektronikusan). Az adós 1/6
2 kérelme alapján a bíróság egy munkanapon belül intézkedik a kérelem, valamint a fizetési haladék Cégközlönyben való közzétételéről. A hitelező kérelme esetén a bíróság a kérelem beérkezésétől számított 5 munkanapon belül megvizsgálja, hogy az megfelel-e a jogszabályi feltételeknek, hiányosság esetén a kérelmet 5 munkanapos határidővel visszaadja hiánypótlásra. Ha a hiánypótlás után sem felel meg a kérelem a törvényi feltételeknek, úgy a bíróság 5 munkanapon belül elutasítja. Amennyiben megfelel, úgy a bíróság a kérelmet szintén 5 munkanapon belül továbbítja az adósnak, azzal, hogy nyilatkozzon 15 napon belül arról, hogy (i) a követelést elismeri-e, (ii) van-e ellene, vagy volt-e ellene korábban csőd- vagy felszámolási eljárás folyamatban, (iii) nyújtott-e be korábban csődeljárás iránti kérelmet, amely hivatalból elutasításra került, és az elutasítástól számított 1 év még nem telt el. Ha az adós eleget tesz a fenti kötelezettségeinek úgy a bíróság a 15 napos határidő lejártát követő 8 munkanapon belül megindítja a csődeljárást. A bíróság a hitelező kérelmét elutasítja, ha (i) az adós a követelés fennállását vitatja, vagy (ii) igazolja, hogy a követelést kiegyenlítette, vagy (iii) az adós az iratcsatolási kötelezettségének nem tesz eleget. A követelést nem lehet azonban vitatni, ha az a Cstv. 27. (2)-(3) bekezdés szerinti feltételeknek megfelel, azaz a fizetésképtelenség megállapításának feltételei fennállnak. A bíróság mind az adós, mind a hitelezői kérelem benyújtóját Ft-tól Ft-ig terjedő bírsággal sújthatja, és az eljárás költségeiben marasztalhatja, ha a csődeljárás iránti kérelemben vagy a csatolt dokumentumokban valótlan adatot közölt vagy valótlan dokumentumokat csatolt. Fontos változás, hogy a módosítás értelmében a csődeljárás kezdő időpontja a csődeljárás elrendeléséről szóló bírósági végzés közzétételének napja. Az adós ettől az időponttól a cégnevét a csődeljárás alatt ("cs.a.") toldattal használhatja, valamint ettől az időponttól illeti meg a főszabály szerint 90 napos moratórium is. A fizetési haladék a továbbiakban nem mentesít az adós számlájára történt téves átutalás visszatérítésének kötelezettsége alól sem, az adóssal szemben a fizetési haladék időtartama alatt főszabály szerint beszámításnak vagy azonnali beszedési megbízásnak helye nincs, a pénzkövetelések végrehajtása szünetel, valamint szintén új szabály, hogy az adóssal kötött szerződéstől nem lehet elállni, vagy azt nem lehet felmondani arra hivatkozással, hogy az adós fizetési haladék időtartama alatt tartozását nem egyenlítette ki. b) A vagyonfelügyelő A módosítás a vagyonfelügyelővel kapcsolatban is tartalmaz változtatásokat. A vagyonfelügyelő jogállására (kijelölés, összeférhetetlenség, stb.) a felszámolóra vonatkozó szabályokat kell megfelelően alkalmazni. Bővülnek a vagyonfelügyelő feladatai is, ennek körében például bizonyos esetekben együttes cégjegyzési és bankszámlák feletti együttes rendelkezési jog illeti meg. Amennyiben az adós elmulasztja a vagyonfelügyelővel való együttműködési kötelezettségét, úgy ,- Ft-ig terjedő pénzbírsággal is sújtható. A vagyonfelügyelő köteles az ilyen tisztséget betöltő személytől elvárható gondossággal eljárni, valamint a bíróság vagy a hitelezői 2/6
3 választmány felhívására működéséről 8 munkanapon belül beszámolni. A vagyonfelügyelő tevékenysége vagy mulasztása ellen a sérelmet szenvedett fél kifogással élhet. c) A csődeljárás menete A csődeljárás megindításától számított 5 munkanapon belül az adós a hitelezőit közvetlenül valamint egy országos napilapon és a saját honlapján keresztül is értesíti, valamint felhívja őket arra, hogy követeléseiket 30 napon belül jelentsék be (a határidőn túl bejelentett követelések nem érvényesíthetők). Fontos szabály továbbá, hogy ha a későbbiekben az adós ellen felszámolási eljárás indul abból az okból, hogy a csődeljárást követően megkötött egyezséget nem teljesítették, úgy a felszámolási eljárásban csak azon hitelezők azon követelései érvényesíthetők, melyeket a korábbi csődeljárásban bejelentettek. A követelés nyilvántartásba vételének feltétele - a felszámolási eljáráshoz hasonlóan -, hogy a hitelező annak 1%-át (minimum Ft maximum Ft) nyilvántartási díjként befizesse a vagyonfelügyelő bankszámlájára. A felszámolási eljáráshoz hasonlóan a követelés nem vitatottként történő besorolása nem minősül tartozáselismerésnek. Az adós köteles a csődeljárás indulásától számított 45 napon belül összehívni a hitelezőket egyezségi tárgyalásra. Az adós a tárgyalásra köteles a fizetőképesség helyreállítását vagy megőrzését célzó programot és egyezségi javaslatot készíteni. Az egyezségi tárgyaláson a hitelezőket minden Ft nyilvántartásba vett, vagy nem vitatott követelésként nyilvántartásba vett követelés után egy szavazat illeti meg. Az egyezség megkötéséhez szükség van a hitelezők többségének jóváhagyó szavazatára a biztosított és nem biztosított hitelezői osztályokban külön-külön számolva. Az egyezséget írásba kell foglalni. Ha az egyezség megfelel a törvényi feltételeknek, úgy azt a bíróság jóváhagyja, ellenkező esetben - vagy ha egyezség nem is jött létre (például abban az esetben, ha a hitelezők az egyezségi javaslatot nem támogatják és az adós az egyezségi javaslat átdolgozását nem vállalja) - a csődeljárást megszünteti és az adós fizetésképtelenségét hivatalból állapítja meg és elrendeli a felszámolási eljárást. Az egyezség keretében az adós megállapodhat a hitelezőkkel az adósság rendezésének feltételeiről (így például engedményekről, fizetési könnyítésekről, követelések elengedéséről részesedés fejében, kezességvállalásról vagy egyéb biztosítékokról, stb.) melynek keretében bármely, az adós fizetőképességének megőrzése vagy helyreállítása érdekében rendezendő kérdésben megállapodhatnak. Az adós gazdálkodó szervezet vezetője köteles az egyezség eredményét 5 munkanapon belül a bíróságnak bejelenteni, valamint az egyezségi megállapodást mellékelni. E kötelezettség megszegése esetén a gazdálkodó szervezet vezetője Ft-ig terjedő pénzbírsággal sújtható. 3/6
4 (2) A FELSZÁMOLÁSI ELJÁRÁST ÉRINTŐ VÁLTOZÁSOK A változások a Cstv. felszámolási eljárásra vonatkozó szabályaiban is hoznak néhány említésre méltó változást, melyeket az alábbiakban ismertetünk. a) A fizetésképtelenség esetei Az adós fizetésképtelenségének esetei bővülnek oly módon, hogy a bíróság megállapítja az adós fizetésképtelenségét abban az esetben is, ha (i) a csődeljárás első tárgyalása során a hitelezők kinyilvánítják, hogy az egyezségi javaslatot nem támogatják és az adós az egyezségi javaslat átdolgozását nem vállalja így a bíróság a csődeljárást megszünteti, vagy (ii) ha a bíróság a csődeljárást azért szünteti meg, mert az egyezség nem jött létre, vagy az nem felel meg a törvényben foglaltaknak, vagy abban az esetben, ha (iii) az adós illetve a végelszámoló által indított eljárásban az adós tartozásai meghaladják a vagyonát, illetőleg az adós a tartozását (tartozásait) az esedékességkor nem tudta vagy előreláthatóan nem tudja kielégíteni, és az adós gazdálkodó szervezet tagjai (tulajdonosai) felhívás ellenére sem nyilatkoznak arról, hogy kötelezettséget vállalnak a tartozások esedékességkor történő kifizetéséhez szükséges források biztosítására. b) A felszámolóra és a felszámolóbiztosra vonatkozó szabályok Fontos változás, hogy a jövőben a bíróság a felszámolót elektronikus, véletlenszerű kiválasztás útján jelöli ki. A jövőben nem nevezhető ki felszámolóbiztosnak az a személy sem, aki három éven belül az adós foglalkoztatottja volt, vagy - a rendes gazdálkodás körébe eső ügyleteken kívül - az adóssal üzleti kapcsolatban állt. A felszámoló felmentését a hitelezői választmány (vagy annak hiányában a hitelezői képviselő) is kezdeményezheti. c) Az adós gazdálkodó szervezet vezetőjének kötelezettségei Az adós gazdálkodó szervezet vezetője - a korábbi kötelezettségein túl - köteles továbbá (i) nyilatkozni arról, hogy a tevékenységet lezáró mérleg az adós vagyoni helyzetéről valós és megbízható képet ad, valamint arról hogy a mérleg elfogadása óta az adós vagyoni helyzetében milyen lényeges változások történtek (ii) iratjegyzéket készíteni a nem selejtezhető és titkos iratokról, azokat átadni a felszámolónak, és nyilatkozni arról, hogy valamennyi vagyontárgyra teljesítette az átadási kötelezettségét valamint (iii) tájékoztatást nyújtani a folyamatban lévő ügyekről, valamint az adós felszámolást megelőző tevékenységéről. A fenti kötelezettségek elmulasztása esetén az adós gazdálkodó szervezet vezetőjével szemben kiszabható bírság maximális összege - ha a vezető bevétele nem állapítható meg Ft-ra nőtt, valamint a bíróság kötelezheti arra, hogy viselje azokat a költségeket is, melyek azon feladatok szakértő által való elvégzéséből adódtak, melyek elvégzése eredetileg a gazdálkodó szervezet vezetőjének feladata lett volna. A bírság és költség megfizetéséért a gazdálkodó szervezet legalább többségi befolyást biztosító részesedéssel rendelkező tagja (fióktelep esetén a külföldi vállalkozás) kezesként felel. 4/6
5 Amennyiben a hitelezők igényeinek kielégítéséhez nem elegendő az adós felszámolás körébe tartozó vagyona, bármely hitelező vagy az adós nevében a felszámoló keresettel kérheti a bíróságtól, hogy a bíróság a ki nem elégített követelés megfizetésére kötelezze az adós volt vezetőjét, amennyiben megállapítható, hogy a fizetésképtelenséggel fenyegető helyzet bekövetkeztét követően ügyvezetési feladatait nem a hitelezők érdekeinek elsődlegessége alapján látta el szeptember 1-től kezdve a keresetben a Cstv. 33/A (1) bekezdésében meghatározott formájú (pl.: bíróság gazdasági hivatalában letéti számlára befizetendő pénzösszeg vagy hitelintézetnél lekötött és elkülönítetten kezelt pénzösszeg) vagyoni biztosíték nyújtása is kérhető. A bíróság által megállapított biztosíték teljesítéséért az adós gazdálkodó szervezet többségi befolyással rendelkező tagja kezesként felel. d) A hitelezői követelés bejelentésére nyitva álló határidő Fontos változás, hogy a hitelezői követelések bejelentésére a felszámolás közzétételétől nyitva álló korábban egy éves végső jogvesztő határidő lerövidült 180 napra. A Cstv. 57. (1) bekezdés f) pontja szerinti egyéb követelésként való nyilvántartásba-vételhez szükséges 40 napos határidőn belüli bejelentés azonban változatlanul megmaradt. A Cstv. 28. (2) bekezdés f) pontja alapján a felszámolási eljárást megelőző csődeljárás során bejelentett hitelezői igényeket nem szükséges bejelenteni. e) A felszámolási eljárás befejezése A felszámolási eljárás során kötött egyezség mellett a felszámolási eljárás befejezésének új módja lehet az, ha az adós valamennyi nyilvántartásba vett, elismert vagy nem vitatott tartozásának megfizetése megtörtént, a vitatott követelésekre, továbbá a felszámoló díjának megfizetésére pedig biztosítékot nyújt. Ebben az esetben a bíróság - az adós kérelmére - a felszámolási eljárást megszünteti. A változásokról általánosságban elmondható, hogy több határidő is lerövidült (pl. a felszámoló 8 helyett 5 munkanapon belül köteles bejelenteni a vele szembeni kizáró okot; az adós gazdálkodó szervezet vezetője 45 nap helyett 30 napon belül köteles átadni a tevékenységet lezáró mérleget; a hitelezői követelések bejelentésére nyitva álló egy éves határidő 180 napra rövidült; a felszámoló a felszámolást elrendelő végzés közzétételi időpontjától számított 75 napon belül köteles összehívni a hitelezőket stb), valamint az eljárásokhoz kapcsolódó bírságok és díjak összegei is több esetben nőttek (pl. az ideiglenes vagyonfelügyelő kirendelése esetén nő az előlegezendő összeg; a regisztrációs díj határösszegei Ft-ra illetve Ft-ra nőttek; a behajthatatlansági igazolás ellenértéke 2.000,- Ft lesz; a felszámoló díjának minimumösszege ,- Ft-ról ,- Ft-ra nő). Jelen Hírlevél célja, hogy a Hírlevélben szereplő témákban általános jellegű tájékoztatást nyújtson. Jelen Hírlevél a Szecskay Ügyvédi Iroda tájékoztató jellegű kiadványa és semmilyen körülmények között nem minősül jogi tanácsadásnak vagy jogi véleménynek. Amennyiben jogi kérdése merülne fel vagy további információra lenne szüksége, kérjük vegyen igénybe jogi segítséget. 5/6
6 További információkért forduljon munkatársainkhoz az alábbi címen: H-1055 Budapest, Kossuth tér (Mail: H 1245 Budapest Pf/POB 1228) Hungary Tel: +36 (1) Fax +36 (1) /6
T/9302. számú. törvényjavaslat
MAGYAR KÖZTÁRSASÁG KORMÁNYA T/9302. számú törvényjavaslat a csődeljárásról és a felszámolási eljárásról szóló 1991. évi XLIX. törvény, valamint az azzal összefüggő egyes törvények módosításáról Előadó:
1 / :20
1 / 21 2012.01.09. 19:20 1991. évi IL. törvény a csődeljárásról és a felszámolási eljárásról Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó szervezetek
Jogutód nélküli megszűnések 2012. márc. 1-től E lőadó: dr. A dorján Csaba egyetem i adjunktus B CE Pénzügyi Szám vitel Tanszék A jogutód nélküli megszűnések a jogszabályokban Az 1991. évi IL. törvény a
A felszámolás alatt álló gazdálkodó szervezet vezetőjének kötelességei
A felszámolás alatt álló gazdálkodó szervezet vezetőjének kötelességei Mindazok a vezetők kapják meg a jelen tájékoztatónkat, akik vezetői azoknak a felszámolás alatt álló gazdálkodó szervezeteknek, amelyek
K I V O N A T. 1991. évi IL. törvény a csődeljárásról és a felszámolási eljárásról
1991. évi IL. törvény a csődeljárásról és a felszámolási eljárásról K I V O N A T Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó szervezetek adósságának
1991. évi XLIX. törvény. a csődeljárásról és a felszámolási eljárásról1
1991. évi XLIX. törvény a csődeljárásról és a felszámolási eljárásról1 Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó szervezetek adósságának csődeljárásban,
1991. évi IL. törvény a csődeljárásról és a felszámolási eljárásról ( 2014.május 1-től hatályos szöveg) Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó
1991. évi XLIX. törvény A csődeljárásról és a felszámolási eljárásról Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó szervezetek adósságának csődeljárásban,
CSŐDEGYEZSÉGI MEGÁLLAPODÁS amely létrejött egyrészről a csődeljárás alatt álló adós gazdálkodó szervezet, aze-star ALTERNATÍV ENERGIASZOLGÁLTATÓ NYRT. CSŐDELJÁRÁS ALATT (székhelye: 1122 Budapest, Székács
1991. évi XLIX. törvény. I. Fejezet. Általános rendelkezések
a csődeljárásról és a felszámolási eljárásról Az Országgyűlés a fizetésképtelenséggel fenyegető helyzetben lévő vagy fizetésképtelen gazdálkodó szervezetek adósságának csődeljárásban, hitelezőkkel való
Határidők a csődeljárásban és a felszámolási eljárásban. I./Csődeljárás
1 A P É C S I Í T É L Ő T Á B L A P O L G Á R I K O L L É G I U M A Határidők a csődeljárásban és a felszámolási eljárásban Vitaindító a Pécsi Ítélőtábla és az illetékességi területéhez tartozó bíróságok
2017. évi.. törvény. a csődeljárásról és a felszámolási eljárásról szóló évi XLIX. törvény jogharmonizációs célú módosításáról
2013. február 5. Előadó: dr. Mihály Katalin ügyvéd 1. Ügyvédi feladatok és okiratok a fizetésképtelenségi eljárásokban
2013. február 5. Előadó: dr. Mihály Katalin ügyvéd 1 Ügyvédi feladatok és okiratok a fizetésképtelenségi eljárásokban 2013.April.28. Előadó: dr. Mihály Katalin ügyvéd 2 Az előadás felépítése I. Rész Általános
Magyar Kémény Korlátolt Felelősségű Társaság "csődeljárás alatt" Reorganizációs terve, veszteségcsökkentési programja és csődegyezségi javaslata
A Magyar Kémény Korlátolt Felelősségű Társaság "csődeljárás alatt" Reorganizációs terve, veszteségcsökkentési programja és csődegyezségi javaslata 2015. május Budapest, 2015. 05. 12. Dr. Korom Norbert
2011. évi CXV. törvény
2011. évi CXV. törvény a nemzetgazdasági szempontból kiemelt jelentőségű gazdálkodó szervezetek csődeljárásának és felszámolásának különleges szabályairól és az azzal összefüggő törvénymódosításokról 1.
Bihari Ágnes XXI. A felszámolás számviteli feladatairól
Bihari Ágnes XXI. A felszámolás számviteli feladatairól Az adós felszámolását elrendelő végzés jogerőre elrendelését követően a bíróság elrendeli a végzés közzétételét a Cégközlönyben. A felszámolás kezdő

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság